Tagdækkere gik mandag formiddag og brændte tagpap fast på taget til en kælder på Beddingen i Aalborg og kom i den forbindelse til at sætte ild i et PVC-rør. - Røret smeltede og udviklede sig til en brand, der sendte flydende olie ned i kælderen, som dernæst antændte nogle elkabler, fortæller Bent Pedersen, der er indsatsleder på stedet. - Bygningen er stadig under opførelse, så det tog noget tid for vores folk at finde frem til brandstedet i kælderen, hvor vi dog hurtigt fik bugt med flammerne, forklarer han. Bygningen er stadig under opførelse, så der var ingen personer, der skulle evakueres i forbindelse med branden.

Opsummering:
En brand i noget tagpap spredte sig i nybyggeri i Aalborg.